Tuanku Mizan Zeynal Abidin məscidi

Tuanku Mizan Zeynal Abidin məscidi (malayca: Masjid Tuanku Mizan Zainal Abidin; Cavi: مسجد توانكو ميزان زين العابدين‎) və ya Dəmir Məscid (malayca: Masjid Besi) — Malayziyanın Putracaya şəhərində Putra məscidindən sonra ikinci əsas məscid. Putracayanın 3-cü bölgəsində, Ədliyyə Sarayının qarşısında və dini hakimiyyət qərargahı olan Putracaya İslam Kompleksinin yanında yerləşir. Tikintisinə 2004-cü ilin aprel ayından başlanmış və tamamilə 2009-cu ilin avqust ayında tamamlanmışdır. 11 iyun 2010-cu ildə 13-cü Yanq di-Pertuan Aqonq, Tuanku Mizan Zeynal Abidin tərəfindən rəsmi olaraq açılmışdır.

 Xüsusiyyətləri 

"Dəmir Məscid" rayon soyutma sisteminə, ventilyatorlara və ya kondisioner sisteminə malikdir. Məscid, Madridin Santyaqo Bernabeu stadionunda və Parisin Fransa Milli Kitabxanasında istifadə edilmiş, Almaniya və Çindən idxal edilən "memarlıq məftil toru"ndan istifadə edir. Əsas giriş, konstruksiyanın bütövlüyünü artırmaq üçün şüşə ilə gücləndirilmiş betondan möhkəmləndirilmişdir və uzaqdan ağ bir məscid iluziyası yaratmaq üçün incə şüşədən istifadə edir. Məscidə gedən yol, 13.639 m2 ərazini əhatə edən Kiblat Yolu kimi tanınan səma yolu ilə kəsişir. Bu səma yolunda qədim Əlhambra qəsrlərindən uyğunlaşdırılmış landşaft var. Daxili hissəsi Süls variantının Əl-Əsmaül-Husna xəttatlığı ilə bəzədilmişdir. Əsas namaz zalına giriş, Qurandan İsra surəsinin 80-ci ayəsi ilə bəzədilmişdir.Sejarah dan Latarbelakang Masjid  (in Malay). Masjid Tuanku Mizan Zainal Abidin. Accessed 12 June 2010

Sağda Bəqərə surəsindən, solda isə İbrahim surəsindən iki ayə yazılmış, Almaniyadan idxal edilmiş 13 metr hündürlüyündə şüşə paneldən ibarət mehrab divarı var. Mehrab divarı elə dizayn edilmişdir ki, heç bir işıq əks olunmayacaq və ayələrin havada üzən iluziyasını yaradacaqdır. Məscidin damının 40 fut uzunluğundakı kənarları əsas namaz zalının xaricində namaz qılan insanları yağışdan qoruya bilir.

 İstinadlar 

 Xarici keçidlər 

Masjid Tuanku Mizan Zainal Abidin

Kateqoriya:2009-cu ildə tamamlanmış dini tikililər
Kateqoriya:Malayziya məscidləri
Kateqoriya:Günbəzli məscidlər